<classify> BENJAMIN MASESE-MWANZA HOSPITALI ya Rufaa ya Mkoa wa Mwanza, Sekou Toureimekabidhiwa matundu nane ya vyoo yaliyogharimu Sh milioni 20.3 huku ikiahidiwakujengewa mengine 12 na Taasisi ya The Desk Chair Foundation TD CF. Taasisi hiyo tawi la Tanzania, imejenga matundu hayo ya choochini ya ufadhili wa Charty Walfare Aid ya Australia. Akikabidhi vyoo hivyo kwa uongozi wa hospitali hiyo jana,Mwenyekiti wa TD CF, Alhaji Sibtain Meghjee, alisema taasisi inafanyashughuli za kijamii kwenye sekta za maji, elimu na afya. Alisema taasisi iliguswa na changamoto ya uhaba wa matunduya vyoo unaoikabili hospitali hiyo, baada ya kupokea maombi kuhusu tatizo hilo nawameahidi kuendelea kujenga matundu mengine 12 ili kufikia 20. Meghjee alisema hospitali hiyo iliyojengwa miaka ya 1970ilikuwa na matundu ya vyoo manne idadi ambayo inapaswa kuwa katika kituo chaafya. Alisema Sekou Toure ni hospitali kubwa ambayo inahudumiawatu zaidi ya 600 kwa siku. Tunatambua umuhimuwa afya bora kwa jamii na tunaahidi kujenga matundu 12 mengine ili kufikia 20,haya manane tuliyokamilisha tumekabidhi, lakini baada ya wiki sita tutakabidhimengine. Katika ujenzi huo tunazingatia makundi yote yakiwamo yawatu wenye ulemavu, watumishi na wazee wa jinsia zote. Tumedhamiria kuunga mkono juhudi za Serikali za kuboreshaafya za wananchi ili kuwaepusha na maradhi ya kuambukiza, alisema. Mganga Mfawidhi wa Hospitali ya Sekou Toure, Dk. BahatiMsaki, akizungumza baada ya kupokea msaada huo wa vyoo, alisema hospitali hiyoinahudumia watu 500 hadi 700 kwa siku, hivyo msaada huo umekuja muda mwafakakwa sababu namba ya wahitaji ni kubwa. Kwa niaba ya bodi na uongozi wa hospitali, tunashukurusana The Desk Chair kwa msada huu wa vyoo matundu manane ambayoyamegharimu fedha nyingi. Bado taasisi hii inaendelea kujenga mengine 12 kukamilishamatundu 20 ili kukidhi mahitaji makubwa ya wagonjwa na wasindikizaji pamoja nawatumishi, alisema Dk. Bahati. Alisema kuna changamoto ya uhaba wa matundu ya vyoo kwa wagonjwawa nje na kuongeza kuwa wodi nyingi zina changamoto hiyo na kuomba watu wenginewenye kuguswa na hali hiyo kuiga mfano wa The Desk Chair ili kusaidiakujenga miundombinu ya vyoo hospitalini hapo. Wakati huo huo, uongozi wa hospitali hiyo umemkabidhi cheticha kutambua mchango wake, Mwenyekiti wa TD CF, Alhaji Meghjee.  <topic>: KITAIFA 